40. ΝΟΜΟΘΕΤ. ΔΙΑΤΑΓΜΑ υπ' αριθ. 31 της 9/16 Σεπτ. 1974 (ΦΕΚ Α' 248) Περί της συνθέσεως των Διοικητικών Συμβουλίων των Νοσηλευτικών Ιδρυμάτων Ν.Δ. 2592/53 "περί οργανώσεως της Ιατρικής Αντιλήψεως" και συστάσεως Επιστημονικού Συμβουλίου παρ' εκάστω των Ιδρυμάτων αυτών. Σύνθεσις Διοικητικών Συμβουλίων Άρθρ. 1.-(Κατηργήθη δια του άρθρ. 6 Νόμ. 699/ 1977, κατωτ. αριθ. 41). Χρόνος θητείας μελών - Αρμοδιότης  διορισμού αυτών Άρθρ. 2.-1.Τα μέλη των εν άρθρ. 1 του παρόντος Διοικητικών Συμβουλίων διορίζονται επί τριετεί θητεία. Ο διορισμός αυτών ενεργείται δι' αποφάσεως του Υπουργού Κοινωνικών Υπηρεσιών. Δια της αυτής αποφάσεως, δημοσιευομένης δια της Εφημερίδος της Κυβερνήσεως, ορίζεται εκ των μελών ο Πρόεδρος και ο Αντιπρόεδρος του Διοικητικού Συμβουλίου. 2.Μέλη των Διοικητικών Συμβουλίων, συμπεριλαμβανομένων και του Προέδρου και Αντιπροέδρου αυτών, μη εκπληρούντα τα καθήκοντά των μετ' επαρκείας ή ενεργούντα κατά την άσκησιν αυτών κατά τρόπον ασυμβίβαστον προς τους σκοπούς και την αποστολήν του Ιδρύματος ή μη προσερχόμενα αδικαιολογήτως εις πλείονας των τριών κατά συνέχειαν συνεδριάσεων, αντικαθίστανται, δι' ητιολογημένης αποφάσεως του διορίζοντος ταύτα οργάνου και προ της λήξεως της θητείας των. Δια της αυτής αποφάσεως διορίζονται τα νέα μέλη εις την θέσιν των αντικαθισταμένων, τα οποία διανύουν το υπόλοιπον της θητείας αυτών. Διοικητικά Συμβούλια ή Εφορείαι Σχολών Νοσηλευτικού Προσωπικού Άρθρ. 3.-1.Εις τα Διοικητικά Συμβούλια ή Εφορείας των παρά νοσηλευτικαίς ιδρύμασι Ν.Δ. 2592/53 Σχολών νοσηλευτικού προσωπικού, περί ων η παρ. 1 του άρθρ. 8 του Ν.Δ. 1380/73 δύναται να διορίζωνται ως μέλη και μόνιμοι πολιτικοί δημόσιοι υπάλληλοι. 2.Τα μέλη των Διοικητικών Συμβουλίων ή Εφορειών των Σχολών νοσηλευτικού προσωπικού διορίζονται δι' αποφάσεως του Υπουργού Κοινωνικών Υπηρεσιών. Η απόφασις διορισμού δημοσιεύεται δια της Εφημερίδος της Κυβερνήσεως. Ανασυγκρότησις Διοικητικών Συμβουλίων Άρθρ. 4.-(Κατηργήθη δια του άρθρ. 6 Νόμ. 699/ 1977, κατωτ. αριθ. 41). Σύστασις Επιστημονικού Συμβουλίου Άρθρ. 5.-"1.Εις τα εποπτευόμενα υπό του Υπουργείου Κοιν. Υπηρεσιών Νοσοκομεία εφ' όσον ο αριθμός των εις αυτά υπηρετούντων Διευθυντών Ιατρών δεν είναι μικρότερος των τριών, συνιστάται εκ τούτων Επιστημονικόν Συμβούλιον εις το οποίον συμμετέχουν και ανά εις εκ των Επιμελητών και Βοηθών ιατρών μετ' ειδικότητος του Νοσοκομείου, εκλεγόμενοι κατ' έτος υπό των ομοιοβάθμων των. Το Συμβούλιον εκλέγει μεταξύ των μελών Διευθυντών τον Πρόεδρος αυτού δια μίαν τριετίαν". Η παρ. 1 αντικατεστάθη ως άνω δια του άρθρ. 5 του Νόμ. 699 της 15/21 Σεπτ. 1977 ΦΕΚ Α' 272 (κατωτ. αριθ. 41). 2.Ο Πρόεδρος του Επιστημονικού Συμβουλίου συμμετέχει εις τας συνεδριάσεις του Διοικητικού Συμβουλίου άνευ ψήφου και είναι υπεύθυνος έναντι αυτού δια την επιστημονικήν απόδοσιν του Ιδρύματος ως και την εύρυθμον λειτουργίαν των Κλινικών, Εργαστηρίων και Ιατρείων αυτού και εισηγείται παν κατά την κρίσιν του Επιστημονικού Συμβουλίου αναγκαίον μέτρον προς βελτίωσιν της επιστημονικής αποδόσεως του Ιδρύματος. 3.Εις τας συνεδριάσεις του Διοικητικού Συμβουλίου παρίσταται και η Διευθύνουσα Αδελφή του Ιδρύματος, ήτις και παρέχει την γνώμην αυτής, άνευ ψήφου, επί των εισηγουμένων υπό του εκτελούντος χρέη τακτικού Εισηγητού Διοικητικού Διευθυντού, θεμάτων σχετικών προς την επίδοσιν και απόδοσιν του νοσηλευτικού προσωπικού και την εν γένει οργάνωσιν της νοσηλευτικής υπηρεσίας του Ιδρύματος. 4.Εν περιπτώσει αδυναμίας συγκροτήσεως επιστημονικού Συμβουλίου τα εν τη παρ. 2 του παρόντος καθήκοντα του Προέδρου ασκεί ο υπηρετών αρχαιότερος Διευθυντής Κλινικής. 5.Εις τον Πρόεδρον και τα μέλη του Επιστημονικού Συμβουλίου ουδεμία αποζημίωσις καταβάλλεται. Ωσαύτως δεν καταβάλλεται αποζημίωσις εις τον πρόεδρον του Επιστημονικού Συμβουλίου και την Διευθύνουσαν αδελφήν δια την συμμετοχήν των εις τας συνεδριάσεις του Διοικητικού Συμβουλίου. Καταργούμεναι διατάξεις Άρθρ. 6.-Από της ισχύος του παρόντος καταργούνται αι διατάξεις των άρθρ. 1 και 2 και του άρθρ. 9 του Ν.Δ. 1380/73. Άρθρ. 7.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. (Αντί της σελ. 134, 07) (Σελ. 134,07(α) Τεύχος 661 - Σελ. 71 Νοσηλευτικά Ιδρύματα 34.Β.α.40 